Γνωμοδότηση για την πρόταση για απόφαση του Συμβουλίου που τροποποιεί την απόφαση αριθ. 94/268/ΕΥΡΑΤΟΜ σχετικά με το πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998) ενόψει της προσχωρήσεως στην Ευρωπαϊκή Ένωση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας ()

(95/C 256/04)

Στις 2 Ιουνίου 1995, και σύμφωνα με το άρθρο 198, της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για τις πρότασεις που αναφέρονται παραπάνω.

Το τμήμα ενέργειας, πυρηνικών θεμάτων και έρευνας, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 22 Ιουνίου 1995 με βάση την εισηγητική έκθεση του κ. von der Decken.

Κατά την 327η σύνοδο ολομέλειάς της της 5ης και 6ης Ιουλίου 1995 (συνεδρίαση της 5ης Ιουλίου 1995), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Εισαγωγή

1.1. Το τέταρτο πρόγραμμα-πλαίσιο (1994-1998), για την υλοποίηση του οποίου είχε προβλεφθεί αρχικά συνολικός προϋπολογισμός 12 300 εκατ. Ecu, υιοθετήθηκε οριστικά στις 26 Απριλίου 1994. Εκδόθηκαν σχετικά δύο αποφάσεις, η μία για το « 4° πρόγραμμα-πλαίσιο της Ευρωπαϊκής Κοινότητας για τις ενέργειες έρευνας, τεχνολογικής ανάπτυξης και επίδειξης (1994-1998) » (), και η δεύτερη για ένα « Πρόγραμμα-πλαίσιο κοινοτικών ενεργειών έρευνας και εκπαίδευσης για την Ευρωπαϊκή Κοινότητα ατομικής ενέργειας (1994-1998) » (). Η ΟΚΕ είχε υιοθετήσει γνωμοδότηση για τις προτάσεις της Επιτροπής που αφορούσαν το 4° πρόγραμμα-πλαίσιο στις 25 Νοεμβρίου 1993 ().

1.2. Σύμφωνα με το άρθρο 130 Ζ της Συνθήκης περί ιδρύσεως της Κοινότητας, το πρόγραμμα-πλαίσιο προβλέπει την πραγματοποίηση τεσσάρων δράσεων :

- εφαρμογή προγραμμάτων έρευνας, τεχνολογικής ανάπτυξης και επίδειξης, με προώθηση της συνεργασίας με τις επιχειρήσεις, τα ερευνητικά κέντρα και τα πανεπιστήμια, καθώς και της συνεργασίας μεταξύ των οργανισμών αυτών 7

- προώθηση της συνεργασίας με τις τρίτες χώρες και τους διεθνείς οργανισμούς, στον τομέα της κοινοτικής έρευνας, τεχνολογικής ανάπτυξης και επίδειξης 7

- διάδοση και αξιοποίηση των αποτελεσμάτων των δραστηριοτήτων στον τομέα της κοινοτικής έρευνας, τεχνολογικής ανάπτυξης και επίδειξης 7

- προώθηση της κατάρτισης και της κινητικότητας των ερευνητών της Κοινότητας.

1.3. Σύμφωνα με το άρθρο 130 Θ, παράγραφος 3, της ίδιας της Συνθήκης, αυτές οι δράσεις τίθενται σε εφαρμογή μέσω ειδικών προγραμμάτων. Βάσει προγράμματος-πλαίσιο (1994-1998), υιοθετήθηκαν, έτσι, στο διάστημα μεταξύ 27 Ιουλίου και 8 Δεκεμβρίου 1994, είκοσι ειδικά προγράμματα, () για τα οποία ζητήθηκε και η γνωμοδότηση της ΟΚΕ.

1.4. Η αύξηση των οικονομικών πόρων της Ευρωπαϊκής Ένωσης με την προσχώρηση της Αυστρίας, της Φινλανδίας και της Σουηδίας επέτρεψε στις αρμόδιες για τον προϋπολογισμό αρχές να αποφασίζουν την ετήσια αύξηση κατά 7% του κονδυλίου που προορίζεται για τις εσωτερικές πολιτικές της Ευρωπαϊκής Ένωσης, στις οποίες συγκαταλέγεται και η πολιτική για την έρευνα και την τεχνολογική ανάπτυξη.

1.5. Με βάση το άρθρο 130 Θ, παράγραφος 2, της Συνθήκης, το οποίο προβλέπει ότι « το πρόγραμμα-πλαίσιο προσαρμόζεται ή συμπληρώνεται ανάλογα με την πορεία των πραγμάτων », οι παρούσες προτάσεις αποφάσεων αποσκοπούν, επομένως, στην προσαρμογή του ύψους των πιστώσεων που προορίζονται για την εφαρμογή του τέταρτου προγράμματος-πλαίσιο, σύμφωνα με την ανωτέρω απόφαση περί αυξήσεως του σχετικού κονδυλίου και λαμβανομένης επίσης υπόψη της αναλογικής αύξησης των δαπανών για την έρευνα και την τεχνολογική ανάπτυξη λόγω της συμμετοχής των τριών νέων κρατών μελών στην εφαρμογή των ειδικών προγραμμάτων.

1.6. Συγκεκριμένα, το συνολικό ύψος των σχετικών πιστώσεων θα αυξηθεί κατά 7%, δηλαδή έτσι από 12 300 εκατ. Ecu σε 13 161, εκ των οποίων 11 819 εκατ. Ecu (αντί 11 046) θα προορίζονται για το πρόγραμμα-πλαίσιο της Ευρωπαϊκής Κοινότητας και 1 342 εκατ. Ecu (αντί 1 254) για το πρόγραμμα-πλαίσιο της Ευρωπαϊκής Κοινότητας Ατομικής Ενέργειας.

2. Γενικές παρατηρήσεις

2.1. Η ΟΚΕ δεν μπορεί παρά να συμφωνήσει με τις παρούσες προτάσεις που αποτελούν την απλή μεταφορά, στον τομέα της έρευνας και της τεχνολογικής ανάπτυξης, αποφάσεων που έχουν ήδη ληφθεί στο πλαίσιο της διαδικασίας του προϋπολογισμού.

2.2. Η ΟΚΕ διαπιστώνει ότι το προτεινόμενο ποσοστό αύξησης αντιστοιχεί στο ύψος της χρηματοδοτικής συμβολής την οποία θα προσέφεραν η Αυστρία, η Φινλανδία και η Σουηδία στον κοινοτικό προϋπολογισμό για την έρευνα, προκειμένου να συμμετάσχουν, ως μέλη του Ευρωπαϊκού Οικονομικού Χώρου στο πρόγραμμα-πλαίσιο, της Ευρωπαϊκής Κοινότητας, και δεν συνεπάγεται καμμία αύξηση της συνολικής ερευνητικής προσπάθειας.

2.3. Πάντως, η προσαρμογή αυτή είναι τόσο αναγκαία που η ΟΚΕ είχε εκφράσει την βαθύτατη απογοήτευσή της όσον αφορά το κονδύλιο, το οποίο έκρινε ανεπαρκέστατο, που χορήγησε, αρχικά, το Συμβούλιο για την εφαρμογή του προγράμματος-πλαίσιο (1994-1998).

2.4. Η ΟΚΕ επισημαίνει, εξάλλου, ότι η κατανομή της εν λόγω αύξησης, λόγω του γραμμικού της χαρακτήρα, δεν αμφισβητεί ούτε τις προτεραιότητες για την έρευνα που καθορίσθηκαν κατά την υιοθέτηση του 4ου προγράμματος-πλαίσιο, ούτε την ισορροπία που επετεύχθη μεταξύ των διαφόρων ειδικών προγραμμάτων, πράγμα άλλωστε, που η Επιτροπή δεν επεδίωξε ποτέ.

2.4.1. Τονίζει, συνεπώς, ότι οι παρούσες προτάσεις δεν πρέπει να χρησιμοποιηθούν ως πρόσχημα για επανάληψη της σχετικής συζήτησης, η οποία θα κατέληγε, αναμφίβολα, στην καθυστέρηση της έγκρισής τους, καθυστέρηση που θα ήταν επιζήμια για την εφαρμογή των ειδικών προγραμμάτων και τη συνέχιση της κοινοτικής ερευνητικής προσπάθειας.

2.5. Η ΟΚΕ υπενθυμίζει, σχετικά, ότι οι αποφάσεις που αφορούν το πρόγραμμα-πλαίσιο (1994-1998), προβλέπουν τη δυνατότητα χορήγησης ενός πρόσθετου ποσού 700 εκατ. Ecu για την υλοποίησή του, αφού επανεξετασθεί η εφαρμογή του εν λόγω προγράμματος-πλαίσιο, και το αργότερο έως τις 30 Ιουνίου 1996.

2.5.1. Οι αποφάσεις αυτές θα αποτελέσουν το αντικείμενο χωριστών προτάσεων για τις οποίες θα κληθεί η ΟΚΕ να γνωμοδοτήσει, την κατάλληλη στιγμή. Σε καμμία περίπτωση η παρούσα γνωμοδότηση δεν μπορεί να προδικάσει τη γνωμοδότηση που θα εκδώσει τότε η ΟΚΕ, τόσο μάλλον που η Επιτροπή εξεδήλωσε ήδη την πρόθεσή της να εκμεταλλευθεί την ευκαιρία που θα της δώσουν οι προτάσεις αυτές για να προβεί στην επαναχάραξη ορισμένων κατευθυντήριων γραμμών της κοινοτικής ερευνητικής προσπάθειας για τον επαναπροσδιορισμό ορισμένων στόχων και συνεπώς, την επανεξέταση των προτεραιοτήτων και των όρων υλοποίησης των ερευνητικών δραστηριοτήτων.

Βρυξέλλες, 5 Ιουλίου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 142 της 8. 6. 1995, σ. 16-18.

() ΕΕ αριθ. L 126 της 18. 5. 1994, σ. 1.

() ΕΕ αριθ. L 115 της 6. 5. 1994, σ. 31.

() ΕΕ αριθ. C 34 της 2. 2. 1994, σ. 90.

() ΕΕ αριθ. L 222 της 26. 8. 1994 7 ΕΕ αριθ. L 331 της 21. 12. 1994 7 ΕΕ αριθ. L 334 της 22. 12. 1994 7 ΕΕ αριθ. L 361 της 31. 12. 1994.